عزت الجاهلى كان ملحن موسيقى اتولد سنة 1901 و هو ابن الممثل عبدالعزيز الجاهلى و جده كان الموسيقار حسن الجاهلى اول عازف آلة كمان مصرى. احترف عزت الجاهلى التمثيل فى اول حياته و ابتدا حياته الفنية الموسيقيه ملحن فى فرقة بديعه مصابنى و كان بيغنى فى فرقة بديعه مصابنى نفسها و قدامها ابراهيم حموده و محمد عبدالمطلب و فريد الاطرش. كانت الفرقة بتستضيف كبار المطربات زى فتحيه احمد اللى لحن ليها عزت الجاهلى امانه يا روضه من كلمات المؤلف عصمت عبد الكريم و حليت فى عينك دلوقتى من كلمات المؤلف مصطفى السيد و قالو كل عاشق من نظم بيرم التونسى و غيرهم من الالحان. من اشهر البرامج الاذاعية اللى لحنها عزت الجاهلى: برنامج ( دندرمه ) و (مدينة الملاهى) و ( برنامج رمسيس ) و (تفاريح رمضان) و (افراح سعيدة) و من اهم الفقرات اللى كان بيلحنها الفنان عزت الجاهلى بصفه خاصة المونولوجات الفكاهيه الانتقاديه اللى كان بيأديها سيد سليمان و اسماعيل ياسين و فتحيه شريف و ثريا حلمى ومحمد الجنيدى و تيتا صالح و سعاد احمد و محمد كامل و محمود شكوكو.